এবারের সম্মাননা প্রাপ্তদের তালিকায় ছিলেন ভারতের ৪৪ জন, পাকিস্তানের চার জন, যুক্তরাষ্ট্রের চার জন, যুক্তরাজ্যের দু'জন, জাপানের দু'জন এবং শ্রীলঙ্কার, তুরস্ক ও মিশরের একজন করে৷ ২০১১ সালের ২৫ জুলাই ভারতের প্রয়াত প্রধানমন্ত্রী ইন্দিরা গান্ধীকে ‘বাংলাদেশ স্বাধীনতা সম্মাননা' দেয়ার মাধ্যমে বন্ধুদের সম্মাননা জানানোর প্রক্রিয়া শুরু হয়৷ ইন্দিরা গান্ধীর পক্ষে তাঁর পুত্রবধূ ও ভারতের কংগ্রেস পার্টির সভানেত্রী সোনিয়া গান্ধী প্রয়াত রাষ্ট্রপতি মোহাম্মদ জিল্লুর রহমান ও প্রধানমন্ত্রী শেখ হাসিনার হাত থেকে সম্মাননা গ্রহণ করেন৷ এছাড়া গত ৪ মার্চ ভারতের রাষ্ট্রপতি প্রণব মুখার্জি গ্রহণ করেন ‘বাংলাদেশ মুক্তিযুদ্ধ সম্মাননা' পদক৷